Dattawan Arewa, Afenifere Da Ohanaeze Sun Ayyana Goyon Bayansu Ga Atiku - ISYAKU.COM Dattawan Arewa, Afenifere Da Ohanaeze Sun Ayyana Goyon Bayansu Ga Atiku - ISYAKU.COM
Home > LABARI > Dattawan Arewa, Afenifere Da Ohanaeze Sun Ayyana Goyon Bayansu Ga Atiku
Dattawan Arewa, Afenifere Da Ohanaeze Sun Ayyana Goyon Bayansu Ga Atiku
Kungiyoyin tuntuba na al’ummun Nijeriya da suka hada da kungiyar dattawan Yarbawa ta Afenifere, da Ohanaeze Ndigbo ta kabilar Igbo, da kuma kungiyar dattawan arewa wato (Northern Elders Forum) sai kungiyar arewa masu tsakiya da ta hadin kan ‘yan Neja-delta, sun ayyana dan takarar shugaban kasa karkashin inuwar jam’iyyar PDP, wato Alhaji Atiku Abubakar a matsayin dan takarar da zasu goya ma baya.
Kungiyoyin suna cikin tsakiyar gabatar da taron nasu ne a babban otel din Sheraton da ke Abuja, inda suka ayyana Alhaji Atiku Abubakar a matsayin wanda yafi cancanta da shugabancin kasar nan, don haka dole su fito karara don ayyana shi a matsayin wanda zasu goya ma baya a zabukkan shekarar 2019.
Jagororin kungiyoyin sun hada da Cif Ayo Adebanjo, Cif Nnia Nwodo, Farfesa Ango Abdullahi, Cif Edwin Clark da kuma Dakta Bitrus Pogu, sun bukaci ‘yan Nijeriya da su zabi jami’iyyar PDP a zaben da za a gudanar a ranar 16 ga watan Fabrairu da muke fuskanta.
Item Reviewed: Dattawan Arewa, Afenifere Da Ohanaeze Sun Ayyana Goyon Bayansu Ga Atiku Rating: 5 Reviewed By: -